Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 404/12/7712	Svidník, 7.11.2013
EEČ : 2-60-81-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Svidník
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 3.10.2012, spisová značka Pv 404/12/7712, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa  31.07.2012 o 16.20 hod. viedol osobné motorové vozidlo tov. zn. HONDA BE1 EČ: SP 546AF zo Stropkova smerom na Obec Breznica, pričom počas jazdy za Stropkovom pri predchádzaní cyklistky Aranky Matisovej jazdiacej v tom istom smere jazdy po pravom okraji cesty nedodržal dostatočný bočný odstup, pričom pravým spätným zrkadlom narazil do cyklistky, ktorá spadla na zem, pričom utrpela zlomeninu ľavého lakťa s posunom, zlomeninu hlavičky vretennej kosti s posunom, pre ktoré zranenia je poškodená aj toho času práceneschopná 
Uznesením prokurátora Okresnej prokuratúry XXXXX zo dňa 3.10.2012, spisová značka Pv 404/12/7712, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením tunajšej prokuratúra sp.zn. Pv 404/12-3 z 03.10.2012 bolo podľa § 216 ods. 1 Tr. por. podmienečne zastavené trestné  stíhanie proti obvinenému XXXXX pre prečin ublíženia na zdraví podľa § 157 ods. 1Tr. zák. a bola mu podľa § 216 ods. 2 Tr. por. určená skúšobná doba v trvaní 1 (jedného) roka. Predmetné uznesenie nadobudlo právoplatnosť 12.10.2012.
	Zo správ o správaní sa obvineného z Mestského úradu v Stropkove, Obvodného oddelenia PZ v Stropkove, Gymnázia v Stropkove, ako aj z odpisu z registra trestov bolo zistené, že obvinený XXXXX v skúšobnej dobe viedol riadny život a vyhovel podmienkam uloženým podľa § 217 ods. 1 Tr. por. 
	S poukazom na hore uvedené bolo vo veci potrerbné rozhodnúť tak, ako to je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Hrebeňák
prokurátor